Document ID: 31989R3474

*****
ΚΑΝΟΝΙΣΜΟΣ (ΕΟΚ) αριθ. 3474/89 ΤΗΣ ΕΠΙΤΡΟΠΗΣ
της 20ής Νοεμβρίου 1989
για τον καθορισμό για την περίοδο εμπορίας 1989/90 της μέγιστης ποσότητας ηλιανθελαίου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος και για την τροποποίηση του κανονισμού (ΕΟΚ) αριθ. 1183/86 για τη θέσπιση των λεπτομερειών του καθεστώτος του ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε από τον κανονισμό (ΕΟΚ) αριθ. 1930/88 (2), και ιδίως το άρθρο 16,
Εκτιμώντας:
ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3729/88 (4), προβλέπει τον καθορισμό για κάθε περίοδο εμπορίας της ποσότητας ηλιανθελαίου που τίθεται στην κατανάλωση στην Ισπανία, καθώς και τις ποσότητες των ηλιανθοσπόρων που συγκομίζονται στην Ισπανία, που μπορούν να επωφεληθούν της αντισταθμιστικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86· ότι θα πρέπει να καθοριστούν τα όρια σύμφωνα με τα κριτήρια που καθορίζονται στο άρθρο 94 της πράξεως προσχωρήσεως·
ότι μεριμνώντας για την καλή διοικητική διαχείριση, ιδίως όσον αφορά την έκδοση πιστοποιητικών εξαγωγής, θα πρέπει να μεταφερθούν οι ημερομηνίες από τις οποίες μπορούν να υποβληθούν στον αρμόδιο οργανισμό οι αιτήσεις πιστοποιητικού εξαγωγής και να επιβληθεί προθεσμία για τη διαπίστωση της εξαγωγής·
ότι πρέπει επίσης με την προοπτική αυτή και για να αποφευχθεί κάθε αδικαιολόγητο πλεονέκτημα να προσαρμοστεί το ποσό της εγγυήσεως που απαιτείται σε περίπτωση προκαταβολής της αντισταθμιστικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86· ότι πρέπει, συνεπώς, να τροποποιηθεί το άρθρο 13 παράγραφος 2 του κανονισμού (ΕΟΚ) αριθ. 1183/86·
ότι καθορίστηκε κατ' εκτίμηση υπολογισμός εφοδιασμού για την περίοδο εμπορίας 1989/90 όσον αφορά το ηλιανθέλαιο·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά τη διάρκεια της περιόδου εμπορίας 1989/90:
- η ποσότητα ηλιανθελαίου που θα τεθεί στην κατανάλωση στην Ισπανία που προορίζεται για την ανθρώπινη διατροφή είναι 330 000 τόνοι·
- η ποσότητα ηλιανθελαίου που θα εισαχθεί που προορίζεται για την ανθρώπινη διατροφή είναι 0 τόνοι·
- η ποσότητα των ηλιανθοσπόρων που συγκομίζονται στην Ισπανία, που χρησιμοποιείται για την παραγωγή ελαίου που προορίζεται για την εξαγωγή και μπορεί να επωφεληθεί της αντισταθμιστικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86 καθορίζεται σε 115 000 τόνους.
Άρθρο 2
Για την περίοδο εμπορίας 1989/90, η αίτηση που προβλέπεται στο άρθρο 13 του κανονισμού (ΕΟΚ) αριθ. 1183/86 μπορεί να υποβληθεί από την έβδομη ημέρα μετά τη δημοσίευση του παρόντος κανονισμού στην Επίσημη Εφημερίδα των Ευρωπαϊκών Κοινοτήτων.
Άρθρο 3
Για την περίοδο εμπορίας 1989/90, η διαπίστωση εξαγωγής που αναφέρεται στο άρθρο 13 του κανονισμού (ΕΟΚ) αριθ. 1183/86 πρέπει να γίνει πριν από τις 31 Δεκεμβρίου 1990.
Άρθρο 4
Στο άρθρο 13 παράγραφος 2 του κανονισμού (ΕΟΚ) αριθ. 1183/86 προστίθεται το ακόλουθο εδάφιο:
«Ο αρμόδιος οργανισμός προβαίνει σε καταβολή του ποσού της αντισταθμιστικής ενισχύσεως μόλις πραγματοποιηθεί η εξακρίβωση των σπόρων και υπό τον όρο ότι έχει συσταθεί από τον δικαιούχο εγγύηση ποσού ίσου με το 115 % του ποσού της ενισχύσεως που αποτελεί αντικείμενο της προκαταβολής.»
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1989.

Labels: 18
17
19